Passaporti Maħruġa għar-Residenti ta' Birkirkara (1928 29) Tikteb Catherine Fenech B.A. (Hons.)- PRO Soċjeta' Dun Filippu Borgia żira żgħira f'nofs il-Mediterran il-baħar kien l-uniku mezz tat-trasport għall- Maltin sabiex iħallu dil-ħlewwa ta' art twelidhom fil-bidu tas-Seklu 20 biex ifittxu futur aħjar għalihom u għal familja tagħhom jew inkella għal xi ġita jew pellegrinaġġ okkażjonali, xi ħaġa li kienet fit rari dak iż-żmien. Bil-ftuħ tal-Kanal tas-Suez fl-1869 u l-introduzzjoni ta' l-isteam engine fuq il-vapuri, infetħu prospetti ġodda ta' xogħol f'tarznari madwar il-Mediterran għall-ħaddiema Maltin, kif ukoll triq iqsar lejn l-orjent u l-Awstralja.t Ħafna Maltin kienu jitilqu bl- intenzjoni li jiġu lura. L-emigrazzjoni kienet qawwija imma n-numru ta' dawk li kienu jiġu lura kien ukoll kbir kull sena.2 , Birkirkara xejn ma kienet nieqsa minn din l-attivita' kollha. Ħasra lejn il-passaporti li ħarġu għall-poplu Karkariż minn nofs is-sena 1928, naraw li ħarġu mal-107 passaporti.3 Il-popolazzjoni ta' Birkirkara f'dawk iż-żminijiet kienet ta' madwar 10,349 persuna (5225 irġiel u 5124 nisa), b'madwar 320 twelid u 210 imwiet fis-sena.4 Minn Awissu 1928 sa Diċembru 1929 ħarġu minn Birkirkara żgur mal-131 persuna (84 irġiel u 47 nisa). Minn dawn, 82 siefru għal raġunijiet ta' xogħol.5 Hemm każi fejn ġuvintur żgħar ta' bejn l-erbatax u s-sittax-il sena kienu jsiefru bil-kunsens ta' ommhom sabiex imorru fejn missierhom ġo art oħra sabiex jaħdmu.6 Familji sħaħ kienu jitilqu lejn postijiet imbegħda bħall-Awstralja u l-Amerika. Is-Sinjura Carla Busuttil minn 192, Triq il-Kbira, Birkirkara, bin-numru tal-passaport 1694, flimkien ma' uliedha Ester ta' 13-il sena, u Giovanna ta' 9 snin, u kif ukoll ma' uliedha l-kbar Salvina (21 sena; Passaport no.: 1697), Paolina (20 sena; Pass. No.: 1695) u Emanuel (15-il sena; Pass, no.: 1592), inħarġilhom passaport fl-20 ta' Settembru 1928 sabiex jirħewlha lejn New Vork sabiex jingħaqdu ma' missierhom (u żewġ Carla), John Marv, li mar hemm snin qabel ifittex ix-xogħol. Biss fi żmienijiet iebsa ta' bejn iż-żewġ gwerer dinjin kont issib ammont ta' nies li jsiefru għall-gost, b'mod speċjali lejn Tunes u l-Italja. Każ partikolari kien il-passaport tas-Sur Anthonv Valletta, (ex-surmast ta' l-iskola primarja ta' Birkirkara) bin-numru 3704 fejn fl-4 ta' Diċembru 1984 żied lil mara tiegħu, is-Sinjura Rita Valletta nee Sciberras, fuq il-passaport tiegħu sabiex isiefru għall-Italja u ġew lura fid-9 ta' Frar 1935. Il-passaport tas-Sur Anthonv Valletta oriġinaljament ħareġ fit-3 ta' Awissu 1929 (dak iz-żmien ġuvni), biex isiefer Tunes. Kienu jsiru wkoll ħafna pellegrinaġġi lejn Franza u l-Italja. Dawn il- pellegrinaġġi ilaqqgħuna mal-passaport tal-mibki Dekan Kan. Dun Vinċens Saliba. Il-passaport għandu n-numru 3851 u nħareġ fid-9 ta' Awissu 1929, jiġifieri Dun Vinċens kellu 16-il sena. Dun Vinċens (li jidher f'ritratt għalih) kien miżjud fil-passaport ta' ommu. Huma kienu sejrin pellegrinaġġ lejn l- Dekan Kan Dun Vincens Saliba Italja u Franza. Dan il-pellegrinaġġ milli jidher kien popolari għax inħarġu Ta' 16:il sena fil-passaport, mill-inqas 9 passaporti oħra għal persuni li joqgħodu Birkirkara sabiex imorru numru: 3851 għall-pellegrinaġġ. Għaqda Mużikali Sant' Elena, Birkirkara 7 Festa 2001 Fl-1929 niltaqgħu ukoll mal-passaport b'numru 4443 maħruġ fit-3 ta' Ottubru 1929 għar-Rev Kan Emmanuel Grech, li dak iż-żmien kellu 37 sena. Il-Kan. Grech ġedded il-passaport antik tiegħu li kellu n-numru 2226 maħruġ fl- 1922, sabiex isiefer lejn il-Ġermanja, l-Awstralja u l-Belġju. Il-passaport jagħti ħafna dettallji ta' l-individwu fosthom partikolaritajiet għat- tul, kulur tax-xagħar u l-għajnejn tal-applikant, kif ukoll id-data tat-twelid, l- eta' u l-professjoni. Bejn l-1928 u l-1929 niltaqgħu ma' diversi professjonijiet partikolarment ħajjata, shipwrights, żebbiegħa, plumbers, mastrudaxxi, skarpan, labourers, ġardinara, kokijiet, negozjanti, mekaniks, firemen, bennejja, fitters u baħħara. Ħaġa oħra ta' min jinnota kienet il-moda tal-ħwejjeġ tal-bidu tas-Seklu 20, b'mod speċjali fuq iż-żagħżugħ. Il-kappell jiddomina kemm fuq it-tfajliet u kemm fuq il-ġuvintur, b'ħafna tfajliet lebsin ġiżirajjen tal-lewlu u fuq l-irġiel ta' ċertu maturita' tidher li kienet invoga iż-żamma tal-mustaċċi jew ftit daqna.7 ex-surmast ta' l-iskola primarja ta' B'Kara, fil-passaport numru: 3704. Il-pasaporti antiki huma minjiera ta' informazzjoni fuq l-antenati tagħna. Tista' tifhem aħjar il-ħajja li kienu jgħixu minn ilbieshom u mill-fatt il-għala jkunu applikaw għall-passaport, jekk mhux biex jieħdu vakanza jew biex ifittxu xogħol jew ħajja barra minn xtutna. 1 Biss l-Awstralja ma kienetx popolari fil-bidu tas-Seklu daqs kemm kienu l-Amerka, il-Kanada u pajjiżi oħra viċin bħal Marsilja fi Franza, Tunes, Port Said, l-Italja u l-Ingilterra. 2 Minn popolazzjoni ta' 232,832 kien hemm 3577 li emigraw fl-1929. Biss fl-istess sena kien hemm 2308 emigrant Malti li ġew lura. 3 Dan in-numru ma jfissirx li kienu 107 persuna biss li għamlu l-passaprot, peress li seta' kien hemm miżjuda il- mara jew it-tfal ta' l-individwu ukoll fil-passaport. 5 Fosthom hemm nisa u tfal li siefru flimkien ma' żwieġhom bil-ħsieb li jissetiljaw ġo pajjiż ieħor. Normalment it-tfal taħt is-sittax-il sena kienu jiġu nklużi fil-passaport t'ommhom u jkunu flimkien fir-ritratt m'ommhom, jekk ma jkunux għadhom trabi tat-twelid. 6 Is-Sinjura Elena Vella fil-31 ta' Lulju 1929 li kienet toqgħod: No. 6, Triq Psaila, Birkirkara, tgħat il-kunsens tagħha sabiex binha Giuseppe ta' 14-il sena mwieled in-Naxxar fis-17 ta' Marxu 1915, jagħmel passaport Numru (3724) sabiex isiefer lejn Tuneż bl-intenzjoni li jmur fejn missieru Fortunato għal skop ta' xogħol. 7 Il-passaport kien iqum 3 soldi (3d) u kien jitħallas b'permezz ta' bolla li tqum dan l-ammont li titwaħħal fuq l-applikazzjoni għall-passaport. Il-Kan Emm. Għaqda Mużikali Sant' Elena, Birkirkara 7 Festa 2001